stanford-oval/wikipedia huggingface dataset:
Finn Haunstoft

| Mitalit> Maa:   Tanska.Miesten ratamelonta. Olympialaiset  | Mitalit> Maa:   Tanska.Miesten ratamelonta. Olympialaiset  | Mitalit> Maa:   Tanska.Miesten ratamelonta. Olympialaiset  | Maa:   Tanska> Miesten ratamelonta. |
| --- | --- | --- | --- |
|  Kultaa | Helsinki 1952 | C-2 1 000 m |  |
Finn Haunstoft (8. heinäkuuta 1928 Aarhus – 15. toukokuuta 2008 lähellä Hobroa) oli tanskalainen ratameloja ja olympiavoittaja.
Haunstoft voitti parinsa Bent Raschin kanssa olympiakultaa miesten kanadalaiskaksikkojen 1 000 metrillä Helsingissä 1952. Melbournen kesäolympialaisissa 1956 hän sijoittui kanadalaiskaksikkojen 10 000 metrillä kuudenneksi.
Haunstoft kuoli 79-vuotiaana kaaduttuaan kotonaan 15. toukokuuta 2008.
Finn Florijn

| Mitalit | Mitalit | Mitalit |  |
| --- | --- | --- | --- |
|  Finn Florijn vuonna 2019. |  Finn Florijn vuonna 2019. |  Finn Florijn vuonna 2019. |  |
Maa:   Alankomaat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Belgrad 2023 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Hopeaa | Bled 2023 | pariaironelonen |  |
Finn Florijn (s. 29. marraskuuta 1999) on alankomaalainen soutaja. Hän on pariaironelosen olympiavoittaja ja maailmanmestari.
Florijn saavutti alle 23-vuotiaiden MM-kilpailuissa kahdeksikossa pronssia vuonna 2019. Hän sijoittui EM-kilpailuissa 2021 yksikössä 11:nneksi. Myöhemmin samana vuonna hän aloitti Tokion olympialaiset sijoittumalla yksikön alkuerässään neljänneksi, mutta hän ei saanut osallistua keräilyeriin koronavirustartunnan vuoksi.
Florijn siirtyi vuonna 2022 pariaironeloseen. Hän sijoittui tuona vuonna EM-kilpailuissa kahdeksanneksi ja MM-kilpailuissa neljänneksi. Vuonna 2023 hän saavutti EM-hopeaa Simon van Dorpin, Tone Wietenin ja Koen Metsemakersin kanssa. MM-kilpailuissa Alankomaat voitti kultaa muutoin samalla kokoonpanolla, mutta van Dorpin tilalle oli tullut Leonard van Lierop. Vuonna 2024 venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan.
Foster’s Group

| Foster's Group |
| --- | --- |

Yritysmuoto:  tytäryhtiö
ISIN:  AU000000FGL6
Perustettu:  1888
Toimitusjohtaja:  Ari Mervis
Kotipaikka:  Melbourne, Australia
Toimiala:  panimoteollisuus
Liikevaihto:  2,27 mrd. AUD (2011)
Henkilöstö:  2 239 (2011)
Emoyhtiö:  Anheuser-Busch InBev
Kotisivu:  www.fostersbeer.com
Infobox OKVirheellinen NIMI-arvo: 
Foster's Group oli australialainen panimoalan konserni, joka tunnettiin erityisesti samannimisestä Foster’s -oluestaan. Juoma-alan suuryritys SABMiller ilmoitti syyskuussa 2011 ostavansa Foster's Groupin. Kauppahinnaksi ilmoitettiin 9,9 miljardia Australian dollaria (noin 7,9 miljardia euroa). Anheuser-Busch InBev puolestaan osti SABMillerin lokakuussa 2016.
Yrityksen toiminnan aloittivat vuonna 1888 yhdysvaltalaiset veljekset William ja Ralph Foster. He omistivat tuolloin harvinaisen jäähdytyslaitteiston, jota tarvittiin Australian kuumassa ilmastossa oluen panemiseksi. Vuoden kuluttua he myivät panimonsa ja palasivat Yhdysvaltoihin.
Foster's Groupin tunnetuin tuote oli sen Foster’s -merkkinen lager-olut. Foster's Groupin tunnetuin siideri oli puolestaan Strongbow. Euroopassa Foster'sin pääjakelijana toimi Heineken.
Filipino

| Filipino |
| --- | --- |
 Filipinon levinneisyys maailmalla
Oma nimi:  Wikang Filipino
Muu nimi:  pilipino
Tiedot
Alue:   Filippiinit
Virallinen kieli:   Filippiinit
Puhujia:  45 miljoonaa
Sija:  36.
Kirjaimisto:  latinalaiset
Kielenhuolto:  Komisyon sa Wikang Filipino
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet
ISO 639-3:  fil
 Ohje 
Filipino on tagalogin standardisoitu muoto ja Filippiinien kansallinen kieli. Se on englannin rinnalla Filippiinien virallinen kieli. Filipino on austronesialainen kieli. Kielellä on 45 miljoonaa puhujaa, mikä tekee siitä maailman 36. puhutuimman kielen. Filipinolla ei katsota olevan äidinkielisiä puhujia, vaan nämä ovat tagalogin puhujia.. Käytännössä "filipino" ja "tagalog" ovat synonyymejä, ja useimmat kieltä äidinkielenään puhujat pitävät kieltään tagalogina. Noin 25 % filippiiniläisistä puhuu tagalogia äidinkielenään, kun taas filipino on lähes kaikkien kansalaisten ensimmäinen vieras kieli.
Vuonna 1936 tagalog valittiin Filippiinien viralliseksi kieleksi ja nimeksi vaihdettiin vuonna 1959 "pilipino", jotta kielen voisi erottaa tagalog-kansanryhmästä. Vuoden 1973 ja 1987 perustuslaeissa todettiin Filippiinien virallisen kielen olevan "filipino", tarkentamatta kuitenkaan mistä kielestä oli tarkalleen ottaen kyse.
Filippiineillä filipinosta käytetään toisinaan nimeä Wikang Filipino. Se on vaikuttanut moniin paikallisiin kieliin..
Aiheesta muualla

Development of Filipino, The National Language of the Philippines (Arkistoitu – Internet Archive) (englanniksi)
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Finn Harps FC

Finn Harps Football Club (iiriksi Cumann Peile Chláirsigh na Finne) on jalkapalloseura Ballybofeyn kaupungista. Seura pelaa kaudella 2019 Irlannin korkeimmalla sarjatasolla League of Ireland Premier Divisionissa, jonne nousi oltuaan toinen edellisellä kaudella toiseksi korkeimmalla sarjatasolla Irlannin 1. divisioonassa. Finn Harpsilla on yksi voitto FAI Cupissa, joka on vuodelta 1974.
H-luokka (hävittäjä)

| H-luokka |
| --- | --- |
 H-luokan hävittäjä HMS Hotspur.

Tekniset tiedot
Uppouma:  1 340 t (standardi) 1 859 t (kuormattu)
Pituus:  98,45 m (kokonaispituus) 97,5 m (vesiraja)
Leveys:  10,05 m
Syväys:  3,78 m
Koneteho:  34 000 hv
Nopeus:  36 solmua
Miehistöä:  145
Aseistus
Meritorjunta:  4 × QF 4,7" Mk IX -tykkiä yksiputkisina CP Mk XVIII -asennuksina 8 × 21" torpedoputkea Mk IX torpedoille
Ilmatorjunta:  2 × nelipiippuista Vickers .50" Mk I -ilmatorjuntakonekivääriä
H-luokka oli Britannian kuninkaallisen laivaston hävittäjäluokka, jonka muodostivat vuoden 1934 laivasto-ohjelman hävittäjät. Alukset olivat toisinto G-luokasta. Niiden rakentaminen aloitettiin 1935 ja ne otettiin palvelukseen vuodenvaihteessa 1936-1937.
Aseistus

Alusten pääaseistuksena olivat QF 4,7 tuuman 45 kaliiperin Mk IX -tykit, joiden korotuskulman kasvattamiseen oli löydetty parempi ratkaisu. Tykeille saatiin sama korotuskulma kuin aiemmin, mutta kanteen ei tarvinnut tehdä muutoksia ylimpiä korotuskulmia varten.
Suunnittelussa tapahtuneet parannukset sekä lisääntynyt hitsaus alusta rakennettaessa pienensi uppoumaa noin 50 tonnia edeltäneeseen G-luokkaan verrattuna. HMS Herossa ja HMS Herewardissa testattiin uutta siltarakennetta, joka tuli olemaan käytössä I-luokasta vuoden 1944 Battle-luokkaan. Uusi siltarakenne oli tarpeen, koska Herewardissa kokeiltiin uutta 4,7 tuuman tykkiä kaksiputkisena CP Mk XIX -asennuksena, jota tultiin käyttämään Tribal-luokassa sekä J-, K- ja N-luokissa. Tornin ollessa 13 tuumaa korkeampi kuin aiempi tuli tarve korottaa ruorihuonetta näkyvyyden säilyttämiseksi.
Voimanlähde

Luokan aluksiin asennettiin kolme kolmirumpuista Admiralty-kattilaa, joihin kytkettiin kaksivaiheiset Parsonsin turbiinit. HMS Hyperioniin asennettiin yksi Johnson-tyyppinen kattila, joka oli sekä pienempi että tehokkaampi kuin Admiralty-kattilat.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Hasty | William Denny and Brothers, Dumbarton | 15. huhtikuuta 1935 | 5. toukokuuta 1936 | 11. marraskuuta 1936 | uponnut 15. kesäkuuta 1942 |
| HMS Havock | Denny | 15. toukokuuta 1935 | 7. heinäkuuta 1936 | 16. tammikuuta 1937 | ajoi karille, upotettu 6. huhtikuuta 1942 |
| HMS Hereward | Vickers Armstrong, Walker | 28. helmikuuta 1935 | 10. maaliskuuta 1936 | 9. joulukuuta 1936 | uponnut 29. toukokuuta 1941 |
| HMS Hero | Vickers Armstrong, Walker | 28. helmikuuta 1935 | 10. maaliskuuta 1936 | 21. lokakuuta 1936 | Kanadan laivastolle 1943 HMCS Chaudiere |
| HMS Hostile | Scotts Shipbuilding and Engineering Company, Greenock | 27. helmikuuta 1935 | 24. tammikuuta 1936 | 10. syyskuuta 1936 | osunut miinaan 23. elokuuta 1940, HMS Hero upotti |
| HMS Hotspur | Scotts | 27. helmikuuta 1935 | 23. maaliskuuta 1936 | 29. joulukuuta 1936 | Dominikaaniselle tasavallalle 1949 |
| HMS Hunter | Swan Hunter & Wigham Richardson Ltd., Wallsend | 27. maaliskuuta 1935 | 25. helmikuuta 1936 | 30. syyskuuta 1936 | uponnut 10. huhtikuuta 1940 |
| HMS Hyperion | Swan Hunter | 27. maaliskuuta 1935 | 8. huhtikuuta 1936 | 3. tammikuuta 1937 | uponnut osuttuaan miinaan 22. joulukuuta 1940 |
Laivueen johtaja

Kuninkaallisen laivaston perinteiden mukaisesti kuhunkin luokkaan rakennettiin myös laivueenjohtaja, joka oli hieman suurempi ja paremmilla viesti- ja johtamisjärjestelmillä varustettu. H-luokan laivueenjohtajana oli HMS Hardy.
Rakennuttaja: Cammell Laird & Company, Birkenhead
Laskettu vesille: 30. toukokuuta 1935
Kohtalo: Saksan laivaston hävittäjä Georg Thiele upotti aluksen tykkitulella 10. huhtikuuta 1940 Narvikin ensimmäisessä taistelussa
Argentiinan laivaston alukset

Argentiinan laivasto tilasi Britanniasta seitsemän Buenos Aires -luokan alusta, jotka luovutettiin tilaajalle 1938. Alukset valmistuivat Vickers Armstrongin, Cammell Lairdin ja John Brownin telakoilta.
Brasilian laivaston alukset

Brasilia tilasi 1938 Britannialta kuusi Jarua-luokan alusta. Alukset valmistuivat sodan alla ja Britannia siirsi ne omaan käyttöönsä liittäen ne Havant-luokkana Kuninkaalliseen laivastoon, jossa ne rinnastettiin H-luokkaan.
Alusten siirron jälkeen maalle jäi ainoastaan yksi palveluskelpoinen hävittäjä, joka oli jo yli-ikäinen Britanniasta hankittu Porpoise-luokan Maranhão ja lisäksi kolme valmisteilla ollutta Marcilio Dias -luokan alusta olivat saattajiksi sopimattomia. Brasilia päätti tilata korvaavat hävittäjänsä Ihla das Cobrasin telakalla Rio de Janeirosta, jolta tilattiin Acre-luokka. Acre-luokan alukset pohjautuivat Britanniasta saatuihin H-luokan piirustuksiin, mutta varustus tuli pääosin Yhdysvalloista esimerkiksi pääaseet olivat Behtlehemin valmistamia viiden tuuman tykkejä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Harvester (ex-HMS Handy, ex-Jurua) | Vickers-Armstrong, Barrow-in-Furness | 3. kesäkuuta 1938 | 29. syyskuuta 1939 | 23. toukokuuta 1940 | uponnut 11. maaliskuuta 1943 |
| HMS Havant (ex-Javary) | J. Samuel White and Company, Cowes | 30. maaliskuuta 1938 | 17. heinäkuuta 1939 | 19. joulukuuta 1939 | upotettu 1. kesäkuuta 1940 |
| HMS Havelock (ex-Jutahy) | White | 31. toukokuuta 1938 | 16. lokakuuta 1939 | 10. helmikuuta 1940 | romutettu 1946 |
| HMS Hesperus (ex-HMS Hearty, ex-Juruena) | John I. Thornycroft and Company, Woolston | 6. heinäkuuta 1938 | 1. elokuuta 1939 | 22. tammikuuta 1940 | romutettu 1946 |
| HMS Highlander (ex-Jaguaribe) | Thornycroft | 28. syyskuuta 1938 | 19. lokakuuta 1939 | 18. maaliskuuta 1940 | romutettu 1947 |
| HMS Hurricane (ex-Japura) | Vickers-Armstrong, Barrow-in-Furness | 30. kesäkuuta 1938 | 29. syyskuuta 1939 | 21. kesäkuuta 1940 | uponnut 24. joulukuuta 1943 |
Epsilon Persei

Epsilon Persei on kahdesta tähdestä koostuva tähtijärjestelmä Perseuksen tähdistössä. Sen magnitudi on +2.88. Epsilon Persei sijaitsee noin 538,22 valovuoden päässä maapallosta.
Eroon vehnästä

| Eroon vehnästä> Wheat Belly |
| --- | --- |

Alkuperäisteos
Kirjailija:  William R. Davis
Kieli:  englanti
Suomennos
Kustantaja:  Atena
Julkaistu:  2011
Sivumäärä:  300
ISBN:  9789523000179
Löydä lisää kirjojaKirjallisuuden teemasivulta
Eroon vehnästä (Wheat Belly) (2014) on sydänlääkäri William R. Davisin vehnää vastustava kirja. Kirjan mukaan vehnä aiheuttaa sydän- ja ihosairauksia, vatsaongelmia, niveltulehduksia, astmaa ja skitsofreniaa. Täysjyvävehnä ei kirjan mukaan ole vaaleita vehnäjauhoja paljon parempaa. Kirjan englanninkielinen laitos (Wheat Belly, 2011) nousi The New York Timesin bestsellerlistan kärkeen vuonna 2012.
Kirjan tausta ja sen väittämät

Davis perustaa kirjassaan esittämänsä käsityksen vehnän vahingollisuudesta ensisijaisesti omiin potilaskokemuksiinsa. Davisin kertoman mukaan hänen potilaistaan 80 prosentilla oli diabetes tai sen esiaste, joten Davis neuvoi joitain heistä luopumaan vehnästä alentaakseen verensokeriaan. Hän kehotti potilaitaan korvaamaan vehnän terveellisemmillä ruoilla kuten kasviksilla, lihalla ja kasviöljyillä. Davisin mukaan ruokavalion muutoksen seurauksena kolmessa kuukaudessa potilaiden verensokeri laski, diabeteksen oireet vähenivät ja paino laski keskimäärin 15 kilogrammaa. Davisin potilaat kertoivat myös reumansa, nivelkipujensa ja ruoansulatusvaivojensa helpottaneen sekä ihottumiensa, migreeniensä ja jalkojensa turvotusten lakanneen.
Havaittuaan vehnän poisjättämisen hyödyt Davis alkoi suositella vehnästä luopumista kaikille potilailleen. Davisin mukaan hän kohtasi kaiken kaikkiaan 2 000 positiivista potilastapausta, joissa vehnästä luopuminen paransi terveyttä. Hän jätti myös itse vehnän pois ja kertoo omien kolesteroliarvojensa, verenpaineensa ja verensokerinsa parantuneen sekä "vehnämahansa" kadonneen. Davis ryhtyi aiheesta kiinnostuttuaan etsimään myös vehnästä tehtyjä tieteellisiä tutkimuksia, ja hän referoi niitä kirjassaan omien kokemuksiensa ohella.
Davis syyttää kirjassaan vehnän aiheuttamista ongelmista etenkin sen liiallista jalostamista: geenimuuntelun avulla vehnästä on jalostettu 1960-luvulta alkaen uusia kantoja, jotka sisältävät suuria määriä amylopektiini A -tärkkelystä sekä riippuvuutta aiheuttavia gluteomorfiineja (gliadorfiineja), jotka kumpikin kasvattavat myös ruokahalua. Davisin mukaan täysjyvävehnä on vähemmän vahingollista kuin puhdistettu vehnä, mutta hän vertaa niiden eroa filtterisavukkeiden ja tavallisten savukkeiden eroon.
Davisin mukaan vehnän julkinen vastustaminen herättää vastarintaa, sillä vehnän osuus ihmisten ruokavaliossa on suuri, ja se työllistää valtavan määrän ihmisiä. Davis vertaa vehnän vastustamisen vaikeutta tupakoinnin vastustamiseen. Hän uskoo kirjansa kohtaavan aluksi paljon vastustusta myös lääkärikunnan taholta, sillä "rasva on pahaa, vilja hyvää" -ajattelu on hänen mukaansa vielä vallalla.
Arvostelua

Ravitsemustieteen professori Mikael Fogelholm tyrmää Davisin väitteet tutkimustiedon vastaisina ja sanoo täysjyväviljan olevan terveellistä. Fogelholmin mukaan puhdistettu, vähäkuituinen vilja on haitallista, ja sen (mm. pulla ja vaalea leipä) pois jättäminen voi todella parantaa terveyttä. Davisin virhe on vastustaa vehnää kokonaisuudessaan, vaikka täysjyvävilja on virallisen käsityksen mukaan terveellistä. Yhdysvalloissa syödään lähinnä puhdistettua, valkoista vehnää. Täysjyväviljasta saa kuituja, vitamiineja ja hivenaineita, mikä voi olla hyväksi myös suoliston mikrobeille. Täysjyväviljan terveellisyys on vieläkin vahvemmin osoitettu kuin puhdistetun viljan epäterveellisyys.
Myös ravitsemusterapeutti Anette Palssa torjuu Davisin väitteen ja korostaa kuitupitoisen viljan hyötyjä ja puhdistetun viljan haittoja.
Ravitsemusterapeutti Reijo Laatikainen tuomitsee Davisin kirjan "törkeänä" ja arvioi aiheesta tehtyjen tieteellisten tutkimusten näyttöjä.
Aiheesta muualla

Eroon vehnästä! (Arkistoitu – Internet Archive), Yle Akuutti 19.3.2014, Karin Mariola
Florent Serra

| Florent Serra |
| --- | --- |

Henkilötiedot
Syntynyt: 28. helmikuuta 1981 
Kansalaisuus:   Ranska
Tennispelaaja
Pituus:  180 cm
Paino:  78 kg
Kätisyys:  oikea
Ammattilaisena:  2000–
Palkintorahat:  2 969 796 USD
Kaksinpeli
Paras sijoitus:  36. (26. kesäkuuta 2006)
Turnausvoittoja:  2
Voitot/tappiot:  123–170
Grand Slam -turnauksissa
Australian avoimet:  3. kierros (2010)
Ranskan avoimet:  3. kierros (2008)
Wimbledon:  2. kierros (2007, 2008, 2010, 2012)
Yhdysvaltain avoimet:  2. kierros (2005, 2007, 2008, 2009, 2010)
Nelinpeli
Paras sijoitus:  109  (10. syyskuuta 2007)
Voitot/tappiot:  18–57
Aiheesta muualla
ITF
ATP
Florent Serra (s. 28. helmikuuta 1981 Bordeaux) on ranskalainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 36 kesäkuussa 2006. Hän on voittanut kaksi ATP-turnausta kaksinpelissä. Grand Slam -turnauksissa hän on kaksi kertaa selviytynyt kolmannelle kierrokselle.
Tennisura

Joulukuun lopulla 2002 Serra selviytyi karsintojen kautta ensimmäiseen ATP-turnaukseensa. Ensimmäisen kierroksen ottelunsa hän hävisi Martin Verkerkille. Hän teki Grand Slam -debyyttinsä Ranskan avoimissa 2004.
Ensimmäisen ATP-turnausvoittonsa Serra saavutti syyskuussa 2005 Bukarestissa. Turnauksen loppuottelussa hän voitti Igor Andrejevin. Tammikuussa 2006 hän voitti Adelaiden ATP-turnauksen voitettuaan loppuottelussa Xavier Malissen.
Electron (kantoraketti)

Electron on pieni kantoraketti. Sen kapasiteetti on 150 kg 500 km kiertoradalle. Rakettia valmistaa ja operoi Rocket Lab -yritys.
Historia

Maaliskuussa 2016 Rocket Lab ilmoitti saaneensa Rutherford-moottorin koepolton suoritettua. Ensimmäinen koelento tapahtui vuonna 2017.
Rocket Lab kehittää Electron-raketin ensimmäisen vaiheen talteenottoa; marraskuussa 2020 onnistui ensimmäisen kerran hallittu laskeutuminen mereen.
Rakenne

Raketin ensimmäisessä vaiheessa on 9 Rutherford-moottoria ja toisessa vaiheessa 1 tyhjiökäyttöön muunneltu versio. Raketin halkaisija on noin 1 metri ja korkeus 20 metriä. Raketin runko on hiilikuitua.
Electron-raketin ensimmäisen vaiheen talteenottossa vaihe hidastaa aluksi nopeuttaan laskuvarjolla. Laskuvarjon varassa laskeutuva vaihe poimitaan helikopterilla talteen kesken putoamisen.
Rutherford-moottori

Raketin uudet Rutherford-moottorit käyttävät ajoaineena RP-1:tä ja LOX:ia. Yhden moottorin työntövoima on 22 kN. Moottorit ovat suurelta osin valmistettu 3d-tulostamalla elektronisädesulatus-menetelmällä. Lisäksi uutta on akkukäyttöisten sähkömoottorien käyttö ajoaineen syöttämiseen.  Tyhjäksi käytettyjä akkuja pudotetaan matkasta lennon aikana.
Aiheesta muualla

Home page
Rocket Lab: the Electron, the Rutherford, and why Peter Beck started it in the first place (Arkistoitu – Internet Archive) – spaceflightinsider
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok
Franz Xaver Wolfgang Mozart

Franz Xaver Wolfgang Amadeus Mozart vuonna 1825
F. X. W. Mozart ja hänen veljensä Karl Thomas 1800; F. X. W. vasemmalla
Franz Xaver Wolfgang Mozart (26. heinäkuuta 1791 – 29. heinäkuuta 1844) oli itävaltalainen säveltäjä ja Wolfgang Amadeus Mozartin poika. Hänen ainoa aikuisikään ehtinyt sisaruksensa oli Karl Thomas.
Franz Xaver Wolfgang syntyi Wienissä muutama kuukausi ennen kuuluisan isänsä kuolemaa. Nimensä hän sai isänsä läheiseltä ystävältä Franz Xaver Süssmayrilta.
F. X. W. Mozart sai musiikinopetusta Antonio Salierilta ja Johann Nepomuk Hummelilta. Isänsä esimerkkiä seuraten hän aloitti säveltämisen nuorella iällä. Hän oppi soittamaan sekä pianoa että viulua.
Mozartin ensimmäinen pianokonsertti oli 1805, ja hän sai myöhemmällä urallaan mainetta sekä esittäjänä, säveltäjänä että opettajana. Hän johti myös kuoroa, ja vuonna 1826 hän johti isänsä Requiemin. Hän työskenteli mm. Burštinissa ja Lvivissä ennen paluutaan Itävaltaan. Mozart ei mennyt koskaan naimisiin eikä saanut lapsia. Hän kuoli Karlsbadissa 53-vuotiaana.
Mozartin tuotanto on tyyliltään varhaisromanttista. Siihen kuuluu mm. kamarimusiikkia ja pianokonserttoja.
Ferdinand Schrey

Ferdinand Schrey
Johann Ferdinand Schrey (19. heinäkuuta 1850 Elberfeld – 2. lokakuuta 1938 Berliini) oli saksalainen liikemies ja pikakirjoitusjärjestelmän kehittäjä.
Elämä ja ura

Ferdinand Schrey syntyi vuonna 1850 Elberfeldissä (nykyisin Wuppertal). Hän meni oppipojaksi pankkiin ja opiskeltuaan samalla kieliä, toimi myöhemmin englannin ja ranskan kielten kirjeenvaihtajana. Schrey osallistui Ranskan–Preussin sotaan 1870–1871, ja toimi sen jälkeen erilaisissa kaupallisissa tehtävissä. Vuonna 1881 hänestä tuli nappitehtaan osakas ja seuraavana vuonna yksinomistaja. Myöhemmin hän perusti kirjoituskoneliikkeen ja sai yksinoikeuden amerikkalaisten Hammond-kirjoituskoneiden myyntiin Saksassa, Itävallassa ja Sveitsissä.
Pikakirjoitus

Schrey pyrki 1870-luvun lopulla vaikuttamaan Gabelsbergerin pikakirjoitusjärjestelmän kehitykseen, jotta siitä saataisiin yksinkertaisempi, muillekin kuin ammattipikakirjoittajille soveltuva versio. Schreyn ajatukset eivät kuitenkaan saaneet Gabelsbergerin koulukunnalta hyväksyntää, ja Schrey alkoi kehittää omaa järjestelmää, josta hän julkaisi vuonna 1887 oppikirjan.
Schreyn järjestelmä saavutti suosiota, ja siitä tuli kolmanneksi suosituin saksalainen järjestelmä Gabelsbergerin ja Stolzen jälkeen. Stolzen ja Schreyn järjestelmien pohjalta laadittiin sittemmin yhdistelmäjärjestelmä Stolze–Schrey, joka hyväksyttiin käyttöön vuonna 1897.
Fiat Doblò

Fiat Doblò on Fiatin vuodesta 2000 lähtien valmistama pieni pakettiautomalli, josta on saatavilla myös tila-autoversio. Se sijoittuu nykyisessä mallistossa pienemmän Fiorinon ja suuremman Ducaton väliin.
Fiat Doblò I (2000–2010)

| Fiat Doblò I |
| --- | --- |

Valmistustiedot
Valmistusmaa:   Brasilia  Turkki  Venäjä  Vietnam
Valmistaja:  Fiat
Valmistusvuodet:  2000–2010
Muut nimet:  Fiat Panorama
Korimalli:  pakettiauto tila-auto
Edeltäjä:  Fiat Fiorino
Seuraaja:  Fiat Doblò II
Teknisesti samankaltaisia:  Fiat Albea Fiat Palio I Fiat Siena Fiat Strada I
Tekniset tiedot
Moottori:  R4
Iskutilavuus:  1,2–1,9 l
Polttoaine:  bensiini diesel maakaasu
Vetotapa:  etuveto
Vaihteisto:  5-vaihteinen manuaali 6-vaihteinen manuaali
Ensimmäisen sukupolven Fiat Doblò esiteltiin Pariisin autonäyttelyssä 2000. Tekniikaltaan malli perustui Fiat Palioon. Aluksi moottorivaihtoehtoina olivat 1,2-litrainen (65 hv) bensiinimoottori ja 1,9-litrainen (63 hv) dieselmoottori. Myöhemmin tarjolle tulivat 1,6 16V (103 hv) ja yhteispaineruiskutteinen dieselmoottori 1,9 JTD (100 hv). Singaporessa tila-autoversiota myytiin nimellä Fiat Panorama. Dobló valittiin Vuoden pakettiautoksi 2006.
Doblò sai vuoden 2004 Euro NCAP -kolaritestistä tulokseksi kolme tähteä viidestä.
Vuonna 2004 uusi 1,3-litrainen (70 hv) Multijet-dieselmoottori korvasi alkuperäisen 1,9-litraisen. Osaan malleista tuli mustien sijasta korinväriset ikkunapilarit, ja sisustusvärit uusittiin kautta malliston. Uutena malliversiona esiteltiin seitsemänpaikkainen Family.
Vuoden 2005 lopussa esiteltiin kasvojenkohotuksen kokenut Dobló, johon oli tehty sekä ulkonäöllisiä että teknisiä muutoksia. Keula muotoiltiin kokonaan uudelleen: ajovalot, etusäleikkö ja puskuri vaihtuivat uusiin. Takavalot ja -puskuri olivat myös uudenlaiset. Sisustusvärit uusittiin jälleen ja materiaalit olivat aiempaa laadukkaampia.
Suurimmat tekniset uudistukset kohdistuivat moottorivalikoimaan. 1,3-litraisen dieselin teho nousi 85 hevosvoimaan ja 1,9-litraisen 105 hevosvoimaan. Siitä tuli tarjolle myös tehokkaampi 120-hevosvoimainen versio. Aiemman 1,2-litraisen bensiinimoottorin tilalle tuli uusi 1,4 8V FIRE (77 hv) ja 1,6-litraisesta tuli saataville sekä maakaasulla että bensiinillä käyvä versio, jossa oli tehoa 92 hevosvoimaa.